### Beslutning

Godkendt.

Afbud: Britta Andreasen, Freddy Holm

### Sagsfremstilling

## Resume og sagens baggrund

Der indstilles en ny repræsentant til § 17, stk. 4 udvalget Uddannelsesrådet fra Høng Landbrugsskole.

Indstillinger

Direktøren indstiller, at repræsentanten for Høng Landbrugsskole godkendes.

## Behandling

Kommunalbestyrelsen

## Sagsfremstilling

En repræsentant for Høng Landbrugsskole sidder ved Roskilde Tekniske Skole i Uddannelsesrådet. Steve Paulsen er tiltrådt, og Høng Landbrugsskole indstiller derfor, at han fremadrettet er repræsentant for Høng Landbrugsskole i Uddannelsesrådet.

*Baggrund for uddannelserådet*Uddannelsesrådet er nedsat som et § 17, stk. 4 udvalg. Det betyder, at der er tale om et udvalg, som er nedsat til at varetage en særlig opgave og fungere som et rådgivende eller forberedende udvalg for Kommunalbestyrelsen samt øvrige stående udvalg.
Uddannelsesrådet er et bredt og repræsentativt dialog- og samarbejdsforum til koordinering af initiativer mellem parterne. Eksempelvis kan rådet drøfte uddannelsesområdet på tværs af aktørerne og kvalificere politiske beslutninger omkring uddannelse.

Uddannelsesrådet består af en bred række aktører fra blandt andet de politiske udvalg, Børn- og Familie-, Unge- og Beskæftigelsesudvalget, erhvervslivet, folkeskole- og uddannelsesområdet. Sammensætningen af rådet er beskrevet i det kommissorium, som Kommunalbestyrelsen godkendte i marts 2022.

## Økonomiske konsekvenser

Ingen.